[bookmark: javni-poziv]JAVNI POZIV ZA DODJELU SREDSTAVA ZA
GRANT „OBILJEŽAVANJE 18. OKTOBRA, EVROPSKOG DANA BORBE PROTIV TRGOVINE LJUDIMA”
Ministarstvo bezbjednosti Bosne i Hercegovine u skladu sa Strategijom suprotstavljanja trgovini ljudima u Bosni i Hercegovini 2024 - 2027 i Programom obilježavanja značajnih datuma iz oblasti ljudskih prava u Bosni i Hercegovini za 2026. godinu, objavljuju Javni poziv za dodjelu sredstava za grant „Obilježavanje 18. oktobra, Evropskog dana borbe protiv trgovine ljudima”, usmjerenih na jačanje prevencije trgovine ljudima s posebnim fokusom na zaštitu djece.

[bookmark: predmet-javnog-poziva][bookmark: Xc4d0e219a641c6eb62105f3f5053aacbe44614b]1. Predmet javnog poziva
[bookmark: prioritetne-oblasti]Predmet javnog poziva je dodjela finansijskih sredstava za finansiranje projekta kojim će se, povodom obilježavanja 18. oktobra, Evropskog dana borbe protiv trgovine ljudima, realizovati aktivnosti usmjerene na podizanje svijesti javnosti, jačanje preventivnih mehanizama i unapređenje zaštite djece od trgovine ljudima.
Projektne aktivnosti trebaju biti usklađene sa strateškim ciljevima Bosne i Hercegovine u oblasti suprotstavljanja trgovini ljudima i doprinositi unapređenju saradnje između institucija, organizacija civilnog društva, obrazovnih ustanova, medija i lokalnih zajednica.
2. Ciljevi javnog poziva
Ciljevi javnog poziva su:
· jačanje svijesti javnosti o pojavnim oblicima trgovine ljudima i načinima zaštite;
· unapređenje preventivnih aktivnosti usmjerenih na djecu i mlade kao posebno rizičnu kategoriju;
· unapređenju kapaciteta sigurnih kuća koja vode skloništa za smještaj žrtava trgovine ljudima;
· promocija sigurnog korištenja digitalnih tehnologija i zaštite djece od online vrbovanja i eksploatacije;
· razvoj partnerstva između institucija i organizacija civilnog društva u provođenju preventivnih aktivnosti;
· obilježavanje 18. oktobra, Evropskog dana borbe protiv trgovine ljudima kroz koordinisane aktivnosti na području Bosne i Hercegovine.
3. Prihvatljive aktivnosti
Sredstva se mogu dodijeliti za aktivnosti kao što su:
· organizovanje edukativnih radionica, seminara i predavanja;
· javne kampanje i aktivnosti podizanja svijesti;
· izrada i distribucija promotivnih i edukativnih materijala;
· organizovanje okruglih stolova, konferencija i javnih događaja;
· aktivnosti namijenjene djeci, roditeljima, nastavnicima i stručnim saradnicima;
· aktivnosti koje promovišu sigurnost djece u digitalnom okruženju i prevenciju online trgovine ljudima;
· druge aktivnosti koje doprinose ostvarivanju ciljeva ovog javnog poziva.
Aktivnosti se realizuju u okviru obilježavanja 18. oktobra, Evropskog dana borbe protiv trgovine ljudima, u periodu od 13. do 19. oktobra 2026. godine, sa centralnim događajem 16. oktobra 2026. godine.
4. Pravo učešća
Pravo učešća imaju nevladine organizacije registrovane u Bosni i Hercegovini koje svojim statutarnim ciljevima i dosadašnjim radom djeluju u oblasti zaštite ljudskih prava, zaštite djece, prevencije nasilja ili suprotstavljanja trgovini ljudima.
5. Način prijavljivanja
Prijava treba sadržavati:
· popunjen prijavni obrazac;
· projektni prijedlog sa planom aktivnosti;
· budžet;
· listu reference o do sada provedenim aktivnostima vezanim za borbu protiv trgovine ljudima;
· dokaz o registraciji organizacije.







Prijavni obrazac sa potrebnom dokumentacijom se dostavlja u zatvorenoj koverti sa naznakom “NE OTVARATI“ isključivo preporučeno putem pošte na adresu: 

Ministarstvo bezbjednosti Bosne i Hercegovine
za Javni poziv “Obilježavanje 18. oktobra, Evropskog dana borbe protiv trgovine ljudima” za 2026. godinu 
Trg BiH br. 1
71 000 Sarajevo

6. Kriteriji za ocjenjivanje
Nakon ocjenjivanja komisije, prijava može ostvariti najviše 32 boda. Za dodjelu sredstava razmatrat će se isključivo prijave koje u postupku ocjenjivanja ostvare najmanje 16 bodova.
Prilikom ocjenjivanja prijava vrednovat će se sljedeći kriteriji:

	A
	usklađenost projekta sa ciljevima javnog poziva
	makisimalni broj bodova
6

	B
	kvalitet i održivost predloženih aktivnosti
	makisimalni broj bodova
6

	C
	očekivani uticaj na podizanje svijesti i prevenciju trgovine ljudima
	makisimalni broj bodova
6

	D
	uključenost djece, mladih i lokalne zajednice
	makisimalni broj bodova
6

	E
	iskustvo podnosioca u realizaciji sličnih projekata
	makisimalni broj bodova
4

	F
	opravdanost planiranih troškova i odnos troškova i rezultata projekta
	makisimalni broj bodova
4



[bookmark: aktivnosti-koje-će-imati-prednost]7. Aktivnosti koje će imati prednost
Prednost pri vrednovanju imat će projektni prijedlozi koji:
· uključuju partnerstvo između dvije ili više nevladinih organizacija;
· ostvaruju saradnju sa školama, centrima za socijalni rad, policijskim agencijama ili drugim relevantnim institucijama;
· obuhvataju aktivnosti u više lokalnih zajednica;
· uključuju direktan rad s djecom i mladima, kao i roditeljima i stručnim radnicima;
· promovišu inovativne metode prevencije, uključujući korištenje digitalnih alata i društvenih mreža.
[bookmark: finansiranje]8. Finansiranje
Ukupan iznos sredstava predviđenih za ovaj javni poziv iznosi 10.000,00 KM. Sredstva će biti isplaćena retroaktivno nakon podnesenog narativnog i finansijskog izvještaja od strane organizacije koja bude odabrana po javnom pozivu.
[bookmark: rok-za-podnošenje-prijava]9. Rok za podnošenje prijava
Rok za podnošenje prijava je 04.09.2026. godine do 16,00 sati.
Nepotpune i neblagovremene prijave neće biti razmatrane.
[bookmark: dodatne-informacije]10. Dodatne informacije
Za sva pitanja u vezi sa Javnim pozivom možete nas kontaktirati na mail: stefan.krajsumovic@msb.gov.ba, i/ ili na broj tel: 033/492-420.
Rezultati Javnog poziva bit će objavljeni na internet stranici Ministarstva bezbjednosti Bosne i Hercegovine.
